འདི་ནའང་མི་གཉིས་འདུགརེ་རེ་བཞིན་གྱིས་ངེད་ཀྱི་ལག་ཏུ་ཡོད་པའི་ཡིག་ཤུབས་ལ་བརྟག་དཔྱད་ནན་མོ་ཞིག་བྱེད།དེ་ནས་ཁོང་ཚོས་འོས་ཤོག་ཅིག་པར་འདེབས་བྱས་རྗེས་ཁོང་ཚོའི་གཡོན་ན་ཡོད་པའི་ལས་བྱ་བ་གཉིས་ལ་སྤྲད།ལས་བྱ་བ་དེ་གཉིས་ཀྱིས་ཞིབ་ཏུ་བརྟག་དཔྱད་ཅིག་བྱེད་ཅིང་།དེ་ནས་འོས་ཤོག་དེ་ཇི་ལྟར་འཕེན་དགོས་པའི་འགྲེལ་བརྗོད་འདི་ལྟར།ཁྱེད་རང་འོས་འདེམས་སྤྱིལ་བུ་གང་རུང་ཞིག་ལ་འགྲོ་དགོས།དེ་ནས་འོས་རྟགས་རྣམས་ཚུལ་བཞིན་དུ་རྒྱག་དགོས།དེ་ནས་འོས་ཤོག་དེ་དཀྱིལ་ནས་ལྟེབ་རྩེག་ཅིག་བརྒྱབ་སྟེ་ཡིག་ཤུབས་ནང་དུ་བླུག་རོགས།ཡིན་ན་ཡང་ཁ་སྦྱར་ན་འགྲིག་གི་མ་རེད།ཁ་མ་སྦྱར་བར་ཕར་ངོས་ཀྱི་ལས་བྱ་བ་ཚོའི་མདུན་དུ་འཁྱེར་རོགས་ཞེས་བརྗོད་བྱུང་།